Document ID: 31997R2621

NEUVOSTON ASETUS (EY) N:o 2621/97,
annettu 19 päivänä joulukuuta 1997,
Liettuan, Latvian ja Viron kanssa tehtyihin kaupan vapauttamista koskeviin sopimuksiin liittyvien yksipuolisten siirtymätoimenpiteiden toteuttamisesta tiettyjen jalostettujen maataloustuotteiden osalta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 113 artiklan,
ottaa huomioon komission ehdotuksen,
sekä katsoo, että
ennen Viron, Latvian ja Liettuan kanssa tehtyjen vapaakauppasopimusten (1) pöytäkirjan N:o 2 mukauttamista on 24 päivänä heinäkuuta 1997 annettu neuvoston asetus (EY) N:o 1507/97 Liettuan, Latvian ja Viron kanssa tehtyihin kaupan vapauttamista koskeviin sopimuksiin liittyvien yksipuolisten siirtymätoimenpiteiden toteuttamisesta tiettyjen jalostettujen maataloustuotteiden osalta (2), jolla säilytetään jo myönnettyjen etuuksien taso 31 päivään joulukuuta 1997 ja siten poistetaan mahdolliset kielteiset vaikutukset, joita Uruguayn kierroksen tulosten toteuttamisella voi olla mainittujen maiden yhteisöön suuntautuvalle tuonnille,
ennen asianomaisten sekakomiteoiden Virolle, Latvialle ja Liettualle antamien parannettujen myönnytysten hyväksymistä, on asetuksella (EY) N:o 1507/97 säädetty uusista yksipuolisista ja väliaikaisista myönnytyksistä, ja
vapaakauppasopimusten muuttamista koskevien pöytäkirjojen tekemiseksi mainittujen maiden kanssa käytävät neuvottelut on saatettu tai saatetaan pian päätökseen; uudet pöytäkirjat N:o 2 on parafoitu tai parafoidaan pian; väliaikaiset pöytäkirjat, jotka kattavat yksinomaan sopimuksia muuttavien pöytäkirjojen kaupankäyntiin liittyvät näkökohdat, ovat parhaillaan virallisesti hyväksyttävinä; viralliselle hyväksymiselle asetettu aikataulu ei salli väliaikaisten pöytäkirjojen voimaantuloa 1 päivänä tammikuuta 1998; sen vuoksi myönnytyksiä olisi jatkettava yksipuolisesti 31 päivään joulukuuta 1998 asti,
ON ANTANUT TÄMÄN ASETUKSEN:
1 artikla
1. Liitteessä I lueteltuihin Liettuasta peräisin oleviin tavaroihin sovelletaan 1 päivästä tammikuuta 31 päivään joulukuuta 1998 kyseisessä liitteessä mainittuja vuosittaisia tariffikiintiöitä ja etuustulleja. Alennettujen maatalouden maksuosien sekä yhteisöön suuntautuvassa tuonnissa sovellettavien lisätullien laskennassa huomioon otettavat perusmäärät esitetään liitteessä II.
2. Liitteessä III lueteltuihin Latviasta peräisin oleviin tavaroihin sovelletaan 1 päivästä tammikuuta 31 päivään joulukuuta 1998 kyseisessä liitteessä mainittuja vuosittaisia tariffikiintiöitä ja etuustulleja. Alennettujen maatalouden maksuosien sekä yhteisöön suuntautuvassa tuonnissa sovellettavien lisätullien laskennassa huomioon otettavat perusmäärät esitetään liitteessä II.
3. Liitteessä IV lueteltuihin Virosta peräisin oleviin tavaroihin sovelletaan 1 päivästä tammikuuta 31 päivään joulukuuta 1998 kyseisessä liitteessä mainittuja vuosittaisia tariffikiintiöitä ja etuustulleja. Alennettujen maatalouden maksuosien sekä yhteisöön suuntautuvassa tuonnissa sovellettavien lisätullien laskennassa huomioon otettavat perusmäärät esitetään liitteessä II.
2 artikla
Edellä 1 artiklassa tarkoitettujen maiden kanssa tehtyjen vapaakauppasopimusten mukauttamisesta tehdyissä lisäpöytäkirjoissa määrätyt, jalostettujen maataloustuotteiden kauppaan sovellettavat myönnytykset korvaavat tässä asetuksessa säädetyt toimenpiteet mainittujen pöytäkirjojen tullessa voimaan. Tässä asetuksessa säädettyjen toimenpiteiden toteuttamiseen sovellettavia yksityiskohtaisia sääntöjä sovelletaan myös lisäpöytäkirjoissa määrättyihin vastaaviin toimenpiteisiin.
3 artikla
Komissio hallinnoi tämän asetuksen liitteissä I, III ja IV tarkoitettuja kiintiöitä neuvoston asetuksen (EY) N:o 3448/93 (3) 7 artiklassa tarkoitettuihin tiettyihin maataloustuotteiden valmistuksessa tuotettuihin tavaroihin sovellettavien kaupan suosituimmuusjärjestelmien soveltamista koskevista yksityiskohtaisista säännöistä 25 päivänä heinäkuuta 1996 annetun komission asetuksen (EY) N:o 1460/96 mukaisesti.
4 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1998.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä joulukuuta 1997.

Labels: 3
18
6